SL Uradni list Evropske unije C 293/4

Povzetek podatkov, ki so jih predložile države članice o državni pomoči, dodeljeni na podlagi Uredbe Komisije (ES) št. 1/2004 z dne 23. decembra 2003 o uporabi členov 87 in 88 Pogodbe ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

(Besedilo velja za EGP)

(2006/C 293/03)

Številka XA: XA 90/06

Država članica: Avstrija

Regija: Burgenland

Naziv sheme pomoči: Smernice, ki zadevajo prevzem jamstev za kredite in posojila malim in srednje velikim podjetjem, dejavnim v proizvodnji, predelavi in trženju kmetijskih proizvodov v skladu z zakonom z dne 24. marca 1994, objavljenim v lokalnem uradnem listu št. 33/1994 o ukrepih za spodbujanje gospodarskega razvoja na Gradiščanskem (Landes-Wirtschaftsförderungsgesetz 1994 — WiföG)

Pravna podlaga: Gesetz vom 24. März 1994 über Maßnahmen zur Gewährleistung der wirtschaftlichen Entwicklung im Burgenland (Landes-Wirtschaftsförderungsgesetz 1994 — WiföG), LGBl. Nr. 33/1994, in der Fassung des Gesetzes LGBl. Nr. 64/1998.

Načrtovani letni izdatki po shemi: Leto 2006: Omejitev odgovornosti v EUR: 500 000

Največja intenzivnost pomoči: Ekvivalent pomoči jamstva se izračuna po metodi ocenjevanja iz Sporočila Komisije o uporabi členov 87 in 88 Pogodbe ES o državni pomoči v obliki jamstev (UL C 71, 11.3.2000, str. 14).

Višina jamstvenega zneska predstavlja načeloma 50 % glavnice in obresti. Ko gre za posebne interese Gradiščanske za izvedbo projekta, lahko jamstveni znesek predstavlja največ 75 %

Izračunani ekvivalent pomoči odgovornosti je treba upoštevati skupaj z drugimi ukrepi pomoči, pri čemer veljajo nasledje omejitve:

Severna Gradiščanska: 30 %

Osrednja Gradiščanska: 35 %

Južna Gradiščanska: 35 %

Dodelijo se lahko dodatki v višini +15 %.

Stopnja pomoči je načeloma omejena v skladu z Uredbo (ES) št. 1/2004.

Datum začetka izvajanja: Pomoč se lahko dodeli po objavi zadevne sheme v Uradnem listu Gradiščanske. Objava sledi najhitreje 10 delovnih dni po predložitvi tega povzetka.

Trajanje sheme pomoči: Ta shema velja do 31. decembra 2006.

Cilj pomoči: Izboljšanje regionalne gospodarske infrastrukture MSP, ki so dejavna izključno pri predelavi in trženju kmetijskih proizvodov.

Shema se osredotoča na

posebno pomoč podjetjem, usmerjenim v rast,

spodbujanje k internacionalizaciji gradiščanskih podjetij,

spodbujanje manjših projektov podjetij, ki obetajo dolgoročno rast ali črpanje nove vrednosti.

Upravičeni so izključno stroški iz naslednjih členov:

Člen 7 — Naložbe v predelavo in trženje

Člen 14 — Zagotavljanje tehnične podpore v kmetijskem sektorju

Zadevni gospodarski sektorji: Ta shema zajema vse gospodarske sektorje, ki so vključeni v predelavo in trženje kmetijskih proizvodov, razen turizma in prostočasnih dejavnosti ter primarne kmetijske in gozdarske proizvodnje.

Naziv in naslov organa, ki dodeli pomoč:

Land Burgenland Europaplatz 1 A-7001 Eisenstadt

Spletni naslov: www.wibag.at

Številka pomoči: XA 98/06

Država članica: Francija

Regija: Languedoc-Roussillon

Naziv sheme pomoči: Programme d'appui à la création et à la transmission des exploitations en agriculture (PACTE) (Program pomoči za vzpostavitev in prenos kmetijskih gospodarstev): razdelek materialne naložbe

Pravna podlaga:

— Articles 4 et 8 du règlement (CE) no 1/2004 de la Commission

— Articles 4 à 9 du règlement (CE) no 1257/1999 du Conseil

— Articles 9.2.4, 9.2.5 et 9.3.2 du plan de développement rural national (décision de la Commission C 3948 du 7 octobre 2004)

— Aide N 184/2003 — France: programme pour l'installation et le développement des initiatives locales (PIDIL)

— Articles L 1511-1 et L 1511-2 code général des collectivités territoriales

— Délibération no 01.24 du Conseil régional du 22 juillet 2005

Načrtovani letni izdatki po shemi: 670 000 EUR

Največja intenzivnost pomoči: Pomoč bo v obliki splošne podpore, namenjene projektom namestitve morebitnih prevzemnikov kmetije, ki ne pripadajo družinskemu krogu trenutnega lastnika ali mu pripadajo in želijo okrepiti (1) položaj kmetije, ki so mlajši od 40 let in prvič vzpostavljajo kmetijsko gospodarstvo, ki imajo strokovni naziv ali ga pridobivajo in predlagajo izvedljiv projekt v regiji Languedoc-Roussillon.

Program PACTE predvideva podpis splošne pogodbe začetka delovanja mladega kmeta, ki vključuje zlasti:

pomoč v višini 30 % za naložbe nad 15 000 EUR brez davka in omejena na največ 4 600 EUR;

vračljivo akontacijo v višini 35 % za naložbe pod 15 000 EUR brez davka.

Sistematično se uvede tehnično in ekonomsko spremljanje.

Datum začetka izvajanja: Po prejemu potrdila o prejemu s strani Evropske komisije

Trajanje sheme pomoči: Neomejeno, glede na proračunska sredstva

Cilj in način pomoči: V skladu s členoma 4 in 8 Uredbe (ES) št. 1/2004 je cilj pomoči spodbujati ustanavljanje malih in srednje velikih kmetijskih podjetij z namestitvijo mladih kmetov. S tem si regija prizadeva za nadaljevanje kmetijske dejavnosti pri novih rodovih, da se ohrani število dejavnih kmetov in tako oživi gospodarstvo regije. Kmetijstvo zaposluje 6 % aktivnega prebivalstva regije in je gospodarski sektor, ki ga je treba ohraniti in razvijati. Program PACTE kmetijstvo bo podpiral konkurenčnost podeželskih območij in tako prispeval k ohranjanju in ustvarjanju delovnih mest v teh območjih.

Namen razdelka materialne naložbe v tem programu je podpreti finančni zagon kmetijskega gospodarstva, tako da se omogočijo naložbe v težko kmetijsko opremo, ki je nujno potrebna pri vzpostavljanju gospodarstva.

Pogoji za upravičenost, ki jih vsebuje PACTE kmetijstvo, so določeni glede na nacionalna merila za upravičenost do pomoči za vzpostavitev gospodarstva. Tako se bodo intervencije države in regionalnega sveta dopolnjevale.

Za pomoči pri naložbah, ki presegajo 15 000 EUR, bodo veljali pogoji iz sheme N 184/2003, ki jo je priglasila Francija.

Pri materialnih naložbah, nižjih od 15 000 EUR, gre za naložbe, ki so nujno potrebne pri vzpostavljanju gospodarstva in so namenjene izboljšanju delovnih pogojev na njem. Pomoč bo v obliki vračljive akontacije, katere ekvivalent subvencije znaša največ 190 EUR: Če sredstva ne bodo vrnjena, bo povračilo vseh pomoči, prejetih v okviru programa PACTE kmetijstvo, zahteval regionalni organ.

Z DDAF (Direktorat departmaja za kmetijstvo in gozdove) se vzpostavi instrument sistematičnega nadzora vsakega zahtevka, da se prepreči dvojno financiranje, zlasti kar zadeva pomoč pri naložbah. Tako bo v primeru, da je v okviru PIDIL državi predložen zahtevek za pomoč pri naložbah, ki presegajo 15 000 EUR, zavrnjen zahtevek, vložen za enakovredno pomoč v okviru programa PACTE kmetijstvo, in obratno.

Zadevni gospodarski sektorji: Vse osebe, ki želijo vzpostaviti kmetijsko gospodarstvo v regiji Languedoc-Roussillon, vsa območja in vsi proizvodni sektorji.

Naziv in naslov organa, ki dodeli pomoč:

Monsieur le Président du Conseil Régional Languedoc-Roussillon Direction de l'Économie Rurale, Littorale et Touristique — Service Gestion de l'Espace Rural et Littoral 201 avenue de la Pompignane F-34 064 Montpellier Cedex 2

Spletna stran: www.cr-languedocroussillon.fr

(1) Ali gre za okrepitev, se oceni na podlagi položaja kmetijskega gospodarstva pred prevzemom. Če to pred prevzemom ni sposobno preživetja in morebitni prevzemnik dokaže, da bi z modernizacijo/prilagoditvijo/povečanjem to dosegel v treh letih, gre za okrepitev položaja.